Problemet ekonomike në Evropë pritet të dominojnë takimin e G8-ës
Pak analistë presin që udhëheqësit e G8-s do të mbështesin ndryshime të mëdha në ekonominë e trazuar të Europës.
Udhëheqësit e grupit të tetë ekonomive më të mëdha kanë në plan të shqyrtojnë çështjen e sigurisë së ushqimit në Afrikë, në takimin që do të zhvillohet në pikën presidenciale të pushimi Kamp David, në afërsi të Uashingtonit. Por, siç njofton korreposndenti i Zërit të Amerikës Kent Klein Zërit, kriza ekonomike e Evropës pritet të jetë në qeëndër të vëmendjes së takimit të tetë vendeve më të industralizuara. Kriza evropiane e borxheve dhe efektet e saj të mundshme në ekonominë botërore, do të jenë në mendjet e udhëheqësve të G8-tës kur ata do të takohen në vendpushimin presidencial Camp David. Presidenti i ri francez Francois Hollande do të marrë pjesë në takim dhe gjithashtu do të vizitojë Shtëpinë e Bardhë. Pak analistë presin që udhëheqësit e G8-ës do të mbështesin ndryshime të mëdha në ekonominë e trazuar të Europës. Ata nuk presin që Shtetet e Bashkuara do të mbështesin ndonjë plan ndihmash financiare për Evropën. Simon Johnson punon në Institutin Peterson për Ekonominë Ndërkombëtare në Uashington. Një udhëheqës i G8-tës do të mungojë në Camp David. Presidenti rus Vladimir Putin, i cili filloi detyrën ditët e fundit, tha se ai është i zënë me punë të tjera në Moskë. Në vend të tij do të marrë pjesë kryeministri dhe ish-presidenti Dmitry Medvedev. Sigurimi i ushqimit në Afrikë është një nga temat e takimit. Presidenti Obama pritet të prezantojë një plan për të përmirësuar zhvillimin e bujqësisë në kontinentin e Afrikës. Ai ka ftuar udhëheqësit nga Benini, Etiopia, Gana dhe Tanzania për të marrë pjesë në takim. Kristin Wedding punon në Qendrën për Studime Strategjike dhe Ndërkombëtare. Administrata e presidentit Obama mori një angazhim tre-vjeçar prej 3,5 miliardë dollarësh në vitin 2009 për planin afatë-gjatë të sigurisë globale ushqimore dhe zhvillimin e bujqësisë. Zonja Wedding pret që Shtetet e Bashkuara të kërkojnë donatorë tjerë në këtë takim. Pas takimit në Camp David, një pjesë e udhëheqësve të G8-ës do të shkojnë në Çikago për të marrë pjesë në takimin e NATO-s.